《是年五月扈从上京宫学纪事绝句二十首 其十》
元代·周伯琦

颇黎瓶中白马酒，酌以碧玉莲花杯。帝觞馀沥得沾丐，洪禧殿上因裴回。

作者简介：（1298—1369）饶州人，字伯温，号玉雪坡真逸。周应极子。幼入国学为上舍生，以荫补南海簿，三转为翰林修撰，顺帝至正中累迁参知政事，招谕平江张士诚，拜江浙行省左丞，留平江十余年。士诚灭，乃归，寻卒。仪观温雅，博学工文章，尤以篆隶真草擅名。有《说文字原》、《六书正讹》等。